**MK noteikumu projekta**

**„Par Grozījumu “Tehniskajam risinājumam attiecībā uz dalībnieku militāro transporta gaisa kuģu diplomātiskajām atļaujām attiecīgajās nacionālajās gaisa telpās un teritorijās” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums |  Ministru kabineta iekārtas likuma 31.panta pirmās daļas 2. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar 2014. gada 14.janvāra Ministru kabineta noteikumiem Nr.17 tika apstiprināts “Tehniskais risinājums attiecībā uz dalībnieku militāro transporta gaisa kuģu diplomātiskajām atļaujām attiecīgajās nacionālajās gaisa telpās un teritorijās” (turpmāk – Tehniskais risinājums).Tehniskais risinājums nosaka, ka tā dalībnieki izmantos vienotu formātu (ES diplomātiskās atļaujas modeli) un izvēlēsies: 1. izsniegt ikgadējo diplomātisko atļauju un piemērot procedūras, lai regulētu militāro gaisa kuģu diplomātisko atļauju izsniegšanu, ja tie pārlido attiecīgās valsts gaisa telpu vai teritoriju vai nosēžas tajā, vai 2. piemērot tikai saskaņotās procedūras, lai regulētu militāro gaisa kuģu diplomātisko atļauju izsniegšanu, ja tie pārlido attiecīgās valsts gaisa telpu vai teritoriju vai nosēžas tajā.Ārlietu ministrija sadarbībā ar Aizsardzības ministriju, saskaņā ar to kompetenci un Tehniskā risinājuma 9.sadaļas noteikumiem, apstiprināja Austrijas un Luksemburgas pievienošanos Tehniskajam risinājumam.Francijas Republikas Aizsardzības ministrija nāca klajā ar paziņojumu par vēlmi pievienoties Tehniskajam risinājumam, taču sakarā ar to, ka Francijas nacionālais tiesiskais regulējums neatļauj slēgt līgumus, kuru oficiālā valoda nav franču, dalībvalstis ir vienojušās izdarīt grozījumus Tehniskajā risinājumā attiecībā uz tajā lietoto valodu.Dalībnieki papildus vienojās par grozījumiem, kas attiecas uz Diplomātisko atļauju sekretariāta pienākumiem paredzot tam papildus pienākumus katram Dalībniekam izsniegt apstiprinātas pievienošanās deklarāciju un Tehniskā risinājuma kopijas. Vienlaicīgi tiek izdarīti grozījumi, lai labotu pārrakstīšanās kļūdas sākotnējā Tehniskā risinājuma versijā. Šīs pārrakstīšanās kļūdas, un proti, grozījumi virsrakstā; 3.punkta 1. apakšpunktā; 5.2. punktā; 6.1. punktā; 6.2. punktā; 6.3.2. punktā; 6.3.3. punktā; 6.3.4. punktā; 7.5. punktā; D pielikuma 2. rindkopā (latviešu valodā) Ministru kabinetā 2014.gada 14.janvārī apstiprinātajā Tehniskā risinājuma versijā nav atspoguļotas, jo laikā, kad Latvija pievienojās Tehniskajam risinājumam, Eiropas Aizsardzības aģentūra, kas ir šīs vienošanās izstrādātājs un uzturētājs , jau bija konstatējusi pārrakstīšanās kļūdas un dalībvalstīm izplatījusi koriģēto Tehniskā risinājuma variantu. Līdz ar to Latvija, pievienojoties Tehniskajam risinājumam, apstiprināja jau tehniski laboto vienošanās versiju. Tomēr, lai nodrošinātu, ka tehniskie labojumi ir juridiski korekti noformēti un spēkā arī attiecībā pret citām Tehniskā risinājuma dalībvalstīm, Tehniskā risinājuma pirmā grozījuma teksts ir apstiprināms projektam pievienotajā redakcijā. Tāpat dalībnieki vienojās, ka Tehniskajā risinājumā netiek saskatīta nepieciešamība saglabāt dokumenta E-pielikumu “Ikgadējās DA veidlapa un saskaņoto procedūru paraugs “, jo šī matrica ir novecojusi un praksē netiek izmantota. |
| 3. | Projekta izstrādē iesaistītas institūcijas  | Projektu izstrādāja Aizsardzības ministrija. |
| 4. | Cita informācija | Jaunas saistības Latvijas Republikai šis projekts nerada. Saistību izpildi Aizsardzības ministrija nodrošinās atbilstoši tai piešķirtajiem budžeta līdzekļiem.Tehniskā risinājuma teksts angļu un latviešu valodā pieejams: <https://likumi.lv/doc.php?id=263755>.Dalībnieki ir vienojušies Tehniskā risinājuma grozījumus veikt līdz 31.03.2017.  |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Nav.  |
| 2. | Citas starptautiskās saistības | Tiks izpildītas Tehniskajā risinājumā noteiktās saistības. |
| 3. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Ārlietu ministrija sadarbībā ar Aizsardzības ministriju. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav.  |

Anotācijas II, III, IV un VI sadaļa – projekts šīs jomas neskar.

Aizsardzības ministrs R.Bergmanis

Vīza: Valsts sekretārs J.Garisons

Mārtiņš Spūlis

tālr.: 67335230,

e-pasts: Martins.Spulis@mod.gov.lv